کارلافے ٹکر

کارلافے ٹکر  (18 نومبر 1959ء-3 فروری 1998ء) ایک امریکی خاتون تھی جسے دو اشخاص کے قتل کے الزام میں سزائے موت دے دی گئی تھی۔  وہ 1984ء میں ویلما برلفیلڈ کے بعد امریکا میں سزائے موت پانے والی پہلی امریکی تھی اور 1863ء کے بعد ٹیکساس میں کسی کو پہلی دفعہ سزائے موت سنائی گئی تھی۔ اس نے 1984ء میں قتل کے جرم کا اعتراف کیا تھا اور اس کے 14 سال بعد ٹیکساس میں ایک انجیکشن کے ذریعے موت کی ابدی نیند سلا دیا گیا۔ قید خانے میں اس نے مسیحیت کی تبلیغ شروع کی تھی اور اس کے چرچے امریکا بھر میں ہونے لگے جس کی وجہ عوام، حکومت، کلیسا اور یہاں تک کہ بین الاقوامی تنظیموں نے بھی اس کی سزا کی تخفیف کی گزارش کی تھی اور اس کے لیے جگہ جگہ تحریک چلی کہ اس موت کی سزا کو بدل دیا جائے۔
 ابتدائی زندگی 
ٹکر کی ولادت ہیوسٹن میں ہوئی۔ اس کے والد بندر گاہ پر مزدور تھے۔ وہ تین بہنوں میں سب سے چھوٹی تھی۔ اس کے والدین کی شادی کامیاب نہیں ہوئی اور وہ سگریٹ نوشی کی لت میں مبتلا ہو گئی۔ وہ 8 برس کی عمر میں اپنی بہن کے ساتھ سگریٹ پیتی تھی۔ وہ دس سال کی تھی جب اس کے والدین آپسی جھگڑوں کی انتہا پر تھے اور اسے پتہ چلا کہ اس کی پیدائش قبل از ازدواجی تعلقات کا نتیجہ تھی۔Karla Faye Tucker: Texas' Controversial Murdress, "Chapter 2: Early Days, Dark Days" from Crime Library 

12 سال کی عمر میں اس نے منشیات کا استعمال کرنا شروع کر دیا اور جنسی عمل اور زنا کاری میں ملوث ہو گئی۔ 14 برس کی عمر میں اسے اسکول سے نکال دیا گیا اور وہ اپنی ماں کے راستہ پر چلتے ہوئے طوائف بن گئی۔ اور بئی بینڈوں کے ساتھ سفر پر جانے لگی۔ 16 سال کی عمر میں اسٹیفن نامی ایک مکینک سے اس کی شادی کر دی گئی۔ اپنی عمر کے بیسویں سال اس نے موٹر سائیکل پر باہر گھومنا شروع کر دیا اور اسی دوران میں اس کی ملاقات شان ڈین اور اس کے شوہر جیری لین ڈین سے ہوئی۔ دونوں نے ٹکر کو 1981ء میں ریان گیریٹ نامی شخص سے ان کا تعارف کرایا۔ اس وقت ٹکر کی عمر صرف 21 سال تھی اور اس کے نئے دوست اور بوائے فرینڈ کی عمر 35 برس تھی اور دونوں ڈیٹ پر جانے لگے۔Death in Texas from the New York Review of Books۔

 حوالہ جات 

زمرہ:1959ء کی پیدائشیں
زمرہ:1983ء میں ریاستہائے متحدہ میں قتل
زمرہ:1998ء کی وفیات
زمرہ:امریکی خواتین مجرمین
زمرہ:امریکی قاتل
زمرہ:امریکی قاتل قرار شخصیات
زمرہ:امریکی مسیحی
زمرہ:ہیوسٹن کی شخصیات
زمرہ:بیسویں صدی کی امریکی خواتین
زمرہ:بیسویں صدی کے امریکی مجرمین